Diari Oficial de la Generalitat Valenciana


Sumari del DOGV 5970, del 09-03-2009 (2009/2568)

ORDRE de 10 de febrer de 2009, de la Conselleria de Cultura i Esport, per la qual es convoca un concurs públic per a la concessió d'ajudes per a la realització de treballs de restauració de documents dels arxius municipals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2568


Data del document
:   10-02-2009

Organisme emissor
:   Conselleria de Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * arxiu
    * ben cultural
    * belles arts
    * suport econòmic
    * administració local
    * protecció del patrimoni

ORDRE de 10 de febrer de 2009, de la Conselleria de Cultura i Esport, per la qual es convoca un concurs públic per a la concessió d'ajudes per a la realització de treballs de restauració de documents dels arxius municipals de la Comunitat Valenciana. [2009/2568]
La Generalitat té competències plenes en matèria d'arxius, i un dels seus objectius és la conservació del patrimoni documental valencià. Una part molt important d'aquest patrimoni es localitza en els arxius municipals, molts dels quals no tenen els mitjans suficients per a poder atendre la restauració de documents de l'arxiu. Per tot això, la Conselleria de Cultura i Esport té el propòsit de subvencionar els ajuntaments i organismes autònoms municipals que emprenguen iniciatives de restauració de l'esmentat patrimoni documental, per a complir aquest objectiu.
En conseqüència, fent ús de les facultats que em confereix l'article 28.e) de la Llei 5/1983, de 30 de desembre, del Consell,
ORDENE
Primer
Es convoca concurs públic per a la concessió d'ajudes per a la realització de treballs de restauració de documents dels arxius municipals de la Comunitat Valenciana i s'aproven les bases de la present convocatòria (annex I), el model d'instància (annex II), la fitxa de manteniment de tercers (annex III) i el formulari del Cens del Patrimoni Documental Valencià (annex IV).
Segon
Les ajudes es concediran a càrrec de l'aplicació pressupostària 90.72.46.004.93, línia codi comptableT5504000, per un import màxim de 35.000 euros, de conformitat amb el que disposa la Llei 17/2008, de 29 de desembre de 2008, de Pressupostos de la Generalitat per a l'exercici 2009 (DOCV de 31 de desembre de 2009).
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes subvencions.
Segona
La present ordre tindrà efecte des de l'endemà de la publicació en el Diari Oficial de la Comunitat Valenciana.
Contra el present acte, que posa fi a la via administrativa, l'interessat podrà interposar-hi un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació. Tot això de conformitat amb el que estableixen els articles 10, 14 i 46 de la Llei Reguladora de la Jurisdicció Contenciosa Administrativa. De conformitat amb l'article 44, quan els interessats siguen corporacions locals, no caldrà interposar recurs en via administrativa i, no obstant això, quan una Administració interpose un recurs contenciós-administratiu contra una altra, podrà requerir-la prèviament perquè derogue la disposició o anul·le o revoque l'acte.
València, 10 de febrer de 2009
La consellera de Cultura i Esport,
TRINIDAD M. MIRÓ MIRA
ANNEX I
Bases per què es convoca un concurs públic per a la concessió d'ajudes per a la realització de treballs de restauració de documents dels arxius municipals de la Comunitat Valenciana.
Primera. Objecte
La present convocatòria té com a objecte la concessió d'ajudes que contribuïsquen al finançament de les despeses derivades de la restauració de documents dels fons documentals que hi ha en els arxius municipals de la Comunitat Valenciana anteriors a l'any 1800.
Segona. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran d'aplicació les bases reguladores d'aquesta convocatòria; la Llei d'Hisenda Pública de la Generalitat Valenciana (Text Refós aprovat pel Decret Legislatiu de 26 de juny de 1991); la Llei 38/2003, General de Subvencions, i el Reglament de la Llei 38/2003, aprovat pel Reial Decret 887/2006.
3. Les ajudes concedides mitjançant aquesta convocatòria no necessiten notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Tercera. Requisits dels beneficiaris
1. Podran sol·licitar aquestes ajudes els ajuntaments de la Comunitat Valenciana que realitzen iniciatives en la restauració de la documentació històrica de l'arxiu municipal anterior a l'any 1800.
2. En el cas que el servici d'arxiu siga realitzat per organismes autònoms municipals amb personalitat jurídica pròpia, aquests podran sol·licitar les subvencions i ser-ne beneficiaris.
3. Estan exclosos de la present convocatòria els sol·licitants en què concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions.
Quarta. Treballs subvencionables
Els treballs que es podran finançar amb aquestes ajudes seran els destinats a la restauració dels documents anteriors a l'any 1800 que es troben en mal estat, i que pertanyen als fons històrics de l'arxiu municipal. No obstant, l'òrgan instructor de la present convocatòria, en el seu desig de mantenir una política arxivística basada en la conservació del patrimoni documental valencià, valorarà els casos de documentació amb necessitats de restauració de data més recent, però sempre anterior a 1950.
Els treballs de restauració dels documents seran realitzats per tècnics de restauració de béns culturals amb suport de paper o pergamí amb el control i la supervisió de l'Institut Valencià de Conservació i Restauració de Béns Culturals.
Per a la realització d'aquests treballs els beneficiaris podran subcontractar amb tercers fins al 100% de l'import de l'activitat subvencionada, tot tenint en compte els requisits i límits previstos en l'article 29 de la Llei 38/2003, de 17 de novembre, General de Subvencions.
Cinquena. Termini de les sol·licituds
1. El termini de presentació de sol·licituds serà de vint dies comptats des de l'endemà de la publicació d'aquesta convocatòria en el Diari Oficial de la Comunitat Valenciana. Quan l'últim dia de termini siga inhàbil, s'entendrà prorrogat al primer dia hàbil següent, segons l'article 48.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
2. Les sol·licituds han d'adreçar-se a la Conselleria de Cultura i Esport, Direcció General del Llibre, Arxius i Biblioteques, i podran presentar-se en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284, 46866 - València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, servici d'Arxius, núm.: 534097743), amb indicació del número i la data d'entrada al registre.
Sisena. Documentació que cal presentar
Les sol·licituds, el model de les quals figura com a annex II a la present Ordre, s'adreçaran a la Conselleria de Cultura i Esport (Direcció General del Llibre, Arxius i Biblioteques), acompanyades dels documents següents:
a) Certificat de l'acord del ple o de la comissió de govern de l'ajuntament en què es va acordar sol·licitar l'ajuda tot indicant la finalitat i la quantia total de la despesa prevista, així com el compromís de cobrir l'excés que poguera haver-hi, si és procedent, entre el pressupost inicial i el preu de contracte definitiu. En el cas d'organismes autònoms locals, caldrà presentar una sol·licitud del representant legal de l'organisme.
b) Certificat de l'interventor o del secretari-interventor de l'ajuntament o de l'organisme autònom municipal de la consignació de la despesa en el pressupost de l'ajuntament.
c) Còpia del projecte de restauració, supervisat per l'Institut Valencià de Conservació i Restauració de Béns Culturals, on s'especifique detalladament els tècnics que s'encarregaran dels treballs, la relació de documents que es restauraran, els locals on es realitzaran els treballs, el procés de restauració que se seguirà en cada cas, així com el pressupost del projecte global de restauració, acceptat per la corporació o l'organisme autònom local, i tota la documentació complementària que justifique l'elecció del pressupost, d'acord amb l'article 31.3 de la Llei 38/2003, de 17 de novembre, General de Subvencions. En el pressupost s'especificarà tot el material detallat i el preu per unitats, i els treballs que calga realitzar.
d) L'imprés d'alta de tercers, que apareix com a annex III de la present Ordre, emplenat correctament.
e) La documentació justificativa que permeta valorar les prioritats previstes en la base setena de la present convocatòria.
f) Formulari del Cens del Patrimoni Documental Valencià que apareix com a annex IV de la present Ordre, emplenat com cal. En el cas d'haver-se presentat en convocatòries anteriors, només se'n remetran les possibles actualitzacions. No obstant això, el Servici d'Arxius es reserva el dret a sol·licitar novament el formulari correctament emplenat, quan la informació aportada en convocatòries anteriors s'haja considerat insuficient.
Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, mitjançant una resolució es considerarà que desisteix de la seua petició, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Setena. Procediment de concessió
1. Els criteris de valoració que es tindran en compte per a la concessió de les subvencions seran els següents:
a) Les peticions dels ajuntaments i organismes autònoms municipals que sol·liciten la restauració de documents que, per la seua antiguitat i interés, es consideren prioritaris per a garantir-ne la conservació, fins a 5 punts.
b) Els ajuntaments i organismes autònoms municipals que acrediten fefaentment la urgència de l'actuació de restauració per necessitats de conservació de la documentació, fins a 2 punts.
c) Els ajuntaments i organismes autònoms municipals que no hagen rebut ajudes per a la restauració de documents de l'arxiu en els dos anys anteriors, fins a 1 punt.
d) Municipis amb menys de 10.000 habitants, 1 punt.
2. La valoració de les sol·licituds d'ajudes per a la realització de treballs de restauració de documents dels arxius municipals i la proposta de concessió les realitzarà una Comissió Tècnica de Valoració, un òrgan col·legiat que estarà compost per:
President: el cap del Servici d'Arxius.
Vocals: el director de l'Arxiu de la Generalitat, el director de l'Arxiu del Regne de València i dos tècnics de restauració de l'Institut Valencià de Conservació i Restauració de Béns Culturals.
Secretari (amb veu i vot): el cap de Secció d'Arxius.
3. La Comissió Tècnica de Valoració, atenent les sol·licituds presentades i l'interés d'aquestes, elaborarà la proposta de concessió d'aquestes ajudes en el termini de tres mesos, comptats a partir de l'endemà de l'acabament del termini de presentació d'instàncies.
4. El Servici d'Arxius, com a òrgan competent per a l'ordenació i instrucció de la convocatòria, presentarà la proposta de concessió d'aquestes ajudes realitzada per la Comissió Tècnica de Valoració a la directora general del Llibre, Arxius i Biblioteques qui dictarà la corresponent resolució en el termini d'un mes, la qual serà publicada en el Diari Oficial de la Comunitat Valenciana, de conformitat amb els articles 22.1 i 24.4 de la Llei 38/2003, de 17 de novembre, General de Subvencions. Si en el termini de sis mesos des del dia que tinga efecte aquesta convocatòria no es resol per part de l'òrgan concedent, s'entendrà que la sol·licitud presentada ha sigut desestimada, sense perjudici de l'obligació de resoldre d'acord amb l'article 42 de la Llei 30/1992, de 26 de novembre.
Huitena. Finançament de les activitats subvencionades
a) L'aportació de la Conselleria de Cultura i Esport serà com a màxim del cinquanta per cent (50%) del cost de la inversió que es realitze en 2009. Els beneficiaris hauran d'aportar a càrrec del seu pressupost la part no finançada per la Generalitat.
b) La concessió d'aquestes subvencions és compatible amb la percepció d'unes altres subvencions, ajudes, ingressos o recursos per a la mateixa finalitat sempre que l'import de les subvencions, aïllada o en concurrència amb unes altres subvencions, ajudes, ingressos o recursos, no supere el cost total de l'activitat subvencionada, tal com disposa l'article 19.3 de la Llei 38/2003, de 17 de novembre, General de Subvencions.
c) Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'unes altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.
d) Quan les activitats hagen sigut finançades amb la subvenció i, a més, amb fons propis o altres subvencions o recursos, haurà d'acreditar-se en la justificació l'import, procedència i aplicació dels fons a les activitats subvencionades.
e) El material que calga adquirir amb l'objecte de la subvenció té la consideració d'inventariable, i hauran de tenir-se en compte les exigències dels apartats 4 i 5 de l'article 31 de la Llei 38/2003, de 17 de novembre, General de Subvencions.
Novena. Modificacions
La Conselleria de Cultura i Esport no assumirà modificacions del contracte que suposen un augment del preu d'adjudicació, ni revisió de preus. Si es produeixen aquests casos, els majors costos seran assumits exclusivament per l'ajuntament o per la institució interessada.
Desena. Obligacions dels beneficiaris
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar davant de l'òrgan concedent el compliment dels requisits i condicions, així com la realització de l'activitat i el compliment de la finalitat que determinen la concessió o el gaudi de la subvenció en el termini establit en les presents bases.
c) Sotmetre's a les actuacions de comprovació que efectue l'òrgan concedent, així com qualssevol altres de comprovació i control financer que puguen realitzar els òrgans de control competents, per a la qual cosa aportaran la informació que siga requerida en l'exercici de les actuacions anteriors, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a l'òrgan concedent l'obtenció d'unes altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se així que es conega i, en tot cas, abans de la justificació de l'aplicació donada als fons percebuts.
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
f) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura i Esport haurà de realitzar-se bé incloent-hi una frase al·lusiva a l'esmentada ajuda, bé amb la inclusió del logotip de la Conselleria de Cultura i Esport.
g) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Onzena. Justificació de les subvencions
1. El pagament de les aportacions de la Generalitat als beneficiaris es realitzarà de conformitat amb el que establisquen la Llei de Pressupostos de la Generalitat per a 2009 i l'article 30 de la Llei 38/2003, de 17 de novembre, General de Subvencions. Per a efectuar el pagament els beneficiaris hauran de presentar la documentació següent:
a) Fotocòpies compulsades de les factures corresponents als treballs de restauració, presentades en forma reglamentària i datades entre l'1 de gener i el 30 de setembre de 2009.
b) Certificat de l'Institut Valencià de Conservació i Restauració de Béns Culturals on s'acredite que els treballs de restauració s'han realitzat correctament i d'acord amb el projecte presentat.
2. Els justificants establits en el punt anterior hauran de presentar-se fins al 30 de setembre de 2009 en la Conselleria de Cultura i Esport, Direcció General del Llibre, Arxius i Biblioteques, Registre Auxiliar de la Biblioteca Valenciana.
3. Les transferències de capital concedides per la Generalitat a les corporacions locals es realitzaran d'una sola vegada quan es presenten els justificants corresponents.
Dotzena. Causes de reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions, i d'acord amb criteris de proporcionalitat.
Tretzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.